คือมีเรื่องจะสอบถามคุณหน่อยค่ะ คือดิฉันฝังยาคุมมา เดือนหน้าจะคบปีแล้ว แล้วช่วงนี้มีอาการปวดตรงแผลหรือตรงที่ฝังมากเลยค่ะแต่ไม่ถึงขั้นทำอะไรไม่ได้นะคะ แค่ปวดๆ พอจับแล้วเหมือนจับเข็มได้ชัดขึ้น ทั้งๆที่หลังจากฝังมา3-4เดือนไม่จับได้แต่ไม่ชัดขนาดนี้ มันเป็นอะไรรึเปล่าคะ ควรไปพบแพทย์มั้ยคะ แล้วมันเกี่ยวกับเข็มยาคุมมั้ยคะ แถมช่วงนี้มีอาการคลื่นไส้บ่อยๆ
สวัสดีค่ะ อาการปวดตรงบริเวณที่ฝังยาคุมนั้น อาจเกิดได้ตามหลังการฝังยาคุมใหม่ๆประมาณ 24-48 ชั่วโมงแรก หลังจากนั้นอาการปวดจะค่อยๆทุเลาลง อาจจะแค่รู้สึกเหมือนมีอะไรอยู่ข้างใน แต่จะไม่ถึงขั้นปวด บวม แดงตอนนี้ที่ฝังยาคุมมานานแล้ว ไม่เจ็บ แต่ช่วงนี้กลับมาเริ่มมีอาการนั้น อาจจะเป็นการอักเสบหรือติดเชื้อที่ไม่เกี่ยวกับการฝังยาคุมก็ได้เช่นกัน เพียงแต่เกิดในบริเวณเดียวกัน หรืออาจเป็นตามหลังการไปกระทบกระแทกแรงๆที่บริเวณดังกล่าวในช่วงนี้ การเจ็บบริเวณฝังยาคุม ไม่ได้บอกว่ายาคุมไม่ได้ผล หรือไม่ได้บอกว่าตั้งครรภ์กรณีนี้ถ้าไม่สบายใจ ควรกลับไปพบแพทย์ก่อนนัด เพื่อตรวจดูบริเวณที่ฝังยาว่ามีปัญหาอะไรหรือไม่ และอาจทำการตรวจยืนยันการตั้งครรภ์ไปด้วยได้ ถ้าประจำเดือนมาไม่สม่ำเสมอและบอกไม่ได้ว่าประจำเดือนขาดหายไปหรือเปล่า